Projekts

LATVIJAS REPUBLIKAS MINISTRU KABINETS

2017.gada Noteikumi Nr.

Rīgā (prot. Nr. .§)

**Ilgtspējīgas attīstības konsultatīvās koordinācijas padomes Rail Baltica projekta sniegto papildus iespēju realizēšanai Rīgā nolikums**

Izdots saskaņā ar

[Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) [13.pantu](https://likumi.lv/ta/id/63545-valsts-parvaldes-iekartas-likums#p13)

**I. Vispārīgais jautājums**

1. Ilgtspējīgas attīstības konsultatīvā koordinācijas padome Rail Baltica projekta sniegto papildus iespēju realizēšanai Rīgā (turpmāk – padome) ir koleģiāla un konsultatīva institūcija, kas izveidota, lai veicinātu saskaņotu starpresoru sadarbību sekmīgai Rail Baltica projekta sniegto iespēju izmantošanai saistītajās teritorijās Rīgā.

**II. Padomes uzdevumi un tiesības**

1. Padomei ir šādi uzdevumi:
   1. izvērtēt ar Rail Baltica projekta ieviešanu saistīto situāciju Rīgas pilsētas teritorijā un sniegt priekšlikumus atbildīgajām institūcijām papildus iespēju realizēšanai Rīgas pilsētā, ko rada Rail Baltica projekta ieviešana, iesaistot to īstenošanā valsts institūcijas, pašvaldības, sociālos partnerus un nevalstiskās organizācijas;
   2. veicināt valsts institūciju, pašvaldību, sociālo partneru, nevalstisko organizāciju un citu iesaistīto institūciju sadarbību papildus iespēju realizēšanai Rīgas pilsētā;
   3. identificēt problēmas, kas kavē Rīgas un Rail Baltica projekta harmonisku attīstību un sniegt atbildīgajām institūcijām priekšlikumus šo problēmu novēršanai;
   4. sniegt priekšlikumus atbildīgajām institūcijām īstermiņa un ilgtermiņa finansējuma piesaistei;
2. Padomei ir šādas tiesības:
   1. sagatavot priekšlikumus par nepieciešamo plānošanas dokumentu un tiesību aktu izstrādi vai grozījumiem;
   2. pieprasīt un saņemt no attiecīgajām institūcijām padomes darbam nepieciešamo informāciju un atzinumus atbilstoši padomes kompetencei;
   3. uzaicināt piedalīties padomes sēdēs ar padomdevēja tiesībām ekspertus un speciālistus, kā arī nevalstisko organizāciju un kapitālsabiedrību pārstāvjus;
   4. sadarboties ar citām padomēm, komisijām un darba grupām, kas izveidotas, lai veicinātu Rīgas un Rail Baltica projekta attīstību;
   5. sadarboties ar plašsaziņas līdzekļiem.

**III. Padomes struktūra**

1. Padomes sastāvā ir:
   1. satiksmes ministrs - padomes priekšsēdētājs;
   2. Rīgas domes priekšsēdētājs – padomes līdzpriekšsēdētājs;
   3. Ministru prezidenta biroja pārstāvis;
   4. Satiksmes ministrijas pārstāvis;
   5. Kultūras ministrijas pārstāvis;
   6. Finanšu ministrijas pārstāvis;
   7. Tieslietu ministrijas pārstāvis;
   8. Vides aizsardzības un reģionālās attīstības ministrijas pārstāvis;
   9. Rīgas pašvaldības pārstāvis;
   10. Rīgas pilsētas būvvaldes pārstāvis;
   11. Rīgas pilsētas arhitekta biroja pārstāvis;
   12. AS “RB Rail” pārstāvis;
   13. SIA “Eiropas dzelzceļa līnijas” pārstāvis;
   14. VAS “Latvijas dzelzceļš” pārstāvis;
   15. Valsts dzelzceļa tehniskās inspekcijas pārstāvis;
   16. Rīgas vēsturiskā centra saglabāšanas un attīstības padomes pārstāvis;
   17. Nacionālās arhitektūras padomes pārstāvis;
   18. Valsts kultūras pieminekļu aizsardzības inspekcijas pārstāvis;
   19. Latvijas teritoriālplānotāju asociācijas pārstāvis;
   20. Latvijas Universitātes pārstāvis.
2. Padomes sastāvu apstiprina satiksmes ministrs, pamatojoties uz šo noteikumu [4. punktā](https://likumi.lv/doc.php?id=234289#p5) minēto iestāžu un organizāciju pilnvarojumu. Prombūtnes laikā institūcija pilnvaro citu pārstāvi piedalīties padomes sēdē.

**IV. Padomes darba organizācija**

1. Padomes priekšsēdētājs un padomes līdzpriekšsēdētājs:
   1. plāno un organizē padomes darbu, atbild par padomes uzdevumu izpildi;
   2. sasauc un vada padomes sēdes, apstiprina padomes sēdes darba kārtību;
   3. bez īpaša pilnvarojuma pārstāv padomi;
   4. pēc savas iniciatīvas vai padomes locekļu ierosinājuma uzaicina ekspertus (ar padomdevēja tiesībām) padomes sēdēs.
2. Padomes locekļi:
   1. piedalās padomes sēdēs, lēmumu sagatavošanā un pieņemšanā;
   2. informē citus padomes locekļus par viņu pārstāvētās institūcijas plānotajām aktivitātēm saistībā ar Rail Baltica projekta ieviešanu;
   3. ierosina uzaicināt padomes darbā ekspertus (ar padomdevēja tiesībām);
   4. ierosina padomes sēdē izskatāmos jautājumus.
3. Padomes sēdes sekretariāta funkcijas nodrošina Satiksmes ministrija.
4. Padomes sekretariāts:
   1. nodrošina padomes sēžu sagatavošanu un norisi;
   2. nodrošina informācijas un dokumentu apriti starp padomes locekļiem;
   3. sagatavo izskatīšanai padomē iesniegtos dokumentus un paziņo sēžu norises vietu un laiku;
   4. sagatavo padomes sēdes protokolu, kā arī pēc pieprasījuma sniedz informāciju par padomes sēdē pieņemtajiem lēmumiem.
5. Padomes sēdes sasauc ne retāk kā divas reizes gadā. Padomes priekšsēdētājs vai līdzpriekšsēdētājs var sasaukt ārkārtas sēdi.
6. Padomes sēdēs ir slēgtas, ja padome nelemj savādāk.
7. Padomes lēmumus pieņem, koleģiāli vienojoties, bet domstarpību gadījumā – balsojot. Priekšlikums ir atbalstīts, ja par to ir nobalsojis vairākums no padomes sēdē klātesošajiem dalībniekiem. Balsīm sadaloties vienādi, izšķirošā ir padomes priekšsēdētāja balss. Padomes lēmumiem ir ieteikuma raksturs.
8. Padomes sēdes tiek protokolētas. Padomes sēdes protokolu paraksta padomes sēdes vadītājs un protokolētājs.

Ministru prezidents Māris Kučinskis

Satiksmes ministrs Uldis Augulis

Iesniedzējs:

Satiksmes ministrs Uldis Augulis

Vīza: Valsts sekretārs K.Ozoliņš

Rezebergs 67028192

[Edgars.Rezebergs@sam.gov.lv](mailto:Edgars.Rezebergs@sam.gov.lv)